રસ્તા જાણે કે પ્રજા માટે નહીં પણ રખડતાં ઢોર માટેના હોય તેવી સ્થિતિ સર્જાઇ છે, જેના કારણે મુંબઇની જેમ અમદાવાદમાં ગાય સહિતના પશુપાલન પર પ્રતિબંધ મૂકવાની તંત્રે ગંભીર વિચારણા હાથ ધરી છે. અજાણ્યા લોકો તો અમદાવાદના ‘ગોકુળિયું ગામ’ જેવાં રંગરૂપ જોઇને હેબતાઇ જાય છે તો અમદાવાદીઓ પણ રોજબરોજ રખડતાં ઢોરની અડફેટે ચઢીને કંટાળ્યા છે કેટલીક વાર તો માતેલા સાંઢ જેવાની ઝપટમાં આવી જવાથી હોસ્પિટલ ભેગાં થવું પડે છે. મ્યુનિસિપલ સત્તાવાળાઓ દ્વારા વર્ષોથી ખાસ ઢોર ત્રાસ અંકુશ નિવારણ વિભાગ ચલાવાય છે.